**Պատմություն**

**12-րդ շաբաթ**

**4-րդ հարթակ**

**Բագրատունիների հայոց թագավորությունը**

 **Նախորդ դասին սովորեցինք՝**

**Բագրատունիների թագավորությունը ՝ 885-1045թթ**

* 885թ **Աշոտ** **Բագրատունին** իրեն հռչակվեց Հայաստանի թագավոր։
* Հայաստանում հաստատվեց Բագրատունիների թագավորությունը՝ **885-1045թթ**։
* **Աշոտ Ա-ն** /885-890թթ/ ուժեղացրեց բանակը և սկսեց միավորել հայկական հողերը։
* Նա հաղթեց կովկասյան լեռնականներին և ամրապնդեց Հայաստանի սահմանները։
* Հայաստանը հզորացավ **Աշոտ Ա-ի** ժամանակ։
* Հայաստանի գերիշխանությունը ճանաչեցին **Վիրքն ու Աղվանքը**։
* **Արաբական խալիֆաթը** թուլացել էր և մասնատվել ։
* **Աշոտ Բ-ին** հաջողվեց հավատարիմ իշխանների հետ, որոնցից էր **Գևորգ Մարզպետունին**, համախմբել ուժերը և ջախջախել արաբներին։
* **Բյուզանդիան և Արաբական խալիֆաթը** **Աշոտ Բ-ին** ճանաչեցին Հայաստանի թագավոր։
* **Աշոտ Բ-ն ստացավ շահնշահի տիտղոսը**։
* Ժողովուրդը Աշոտ Բ-ի ուժեղ կամքի և տոկունության համար կոչեց **Աշոտ Երկաթ։**
* Խաղաղ ժամանակներ սկսվեցին, երկիրը զարգացավ։
* **861թ Ախուրյան գետի ափին կառուցվեց ժամանակակից և գեղեցիկ Անի քաղաքը։**
* Անին դարձավ Բագրատունիների թագավորության մայրաքաղաքը։
* Անիի Բագրատունիների թագավորությունը թուլացել էր։
* Հզորացած Բյուզանդիան, գրավելով Հայաստանի հողերը, մի քանի անգամ փորձց գրավել Անին, բայց չկարողացավ։
* Թագավոր **Գագիկ Բ-ն** /1042-1045թթ / իր հավատարիմ սպարապետ **Վահրամ Պահլավունու** հետ հաջողութամբ ջախջախում են բյուզանդացիներին։
* Բյուզանդիայի կայսրը խաբեությամբ իր մոտ է կանչում **Գագիկ Բ-ին** և ձերբակալում նրան։
* Բյուզանդացիները կրկին պաշարում են Անին։
* Վեց ամիս անեցիները հերոսաբար պաշտպանվում են։
* Անին ընկնում է դավաճանության պատճառով։
* Բագրատունիների թագավորությունը վերանում է:
* 1045- 1918 թթ Բագրատունիներից հետո այլևս Հայաստանում անկախ պետություն չստեղծվեց։

 **Քոչվորների արշավանքները և Հայաստանը 11-14-րդ դարերում**

11-րդ դարում հայ ժողովրդի գլխին կախվեց նոր արհավիրք։ Արևելքից դեպի Մերձավոր Արևելք շարժվեցին քոչվոր ցեղերը՝ **թուրք -սելջուկները**, որոնց հիմնական զբաղմունքը ոչխարապահությունն էր։ Նրանք շարունակ տեղից տեղ էին քոչում իրեց ընտանիքների՝ կանանց, երեխաների հետ, ոչխարների հոտերով նոր արոտավայրեր զավթելու համար։ Քոչելու ժամանակ առջևից գնում էին լավ զինված հեծյալները։

«Նրանց ձիերը կարճ էին, արագավազ, սլանում էին սամումի պես, նրանց նետերը սրընթաց էին, նետաձիգները՝ դիպուկ, նրանք հայտնվում էին հանկարծակի, սպանում էին, թալանում, ավերում, ամայացնելով ամեն ինչ»,- գրում է պատմիչը։

Գրավելով Պարսկաստանը, թուրք -սելջուկները մոտեցան Հայաստանի սահմաններին։ Մասնատված արաբական խալիֆաթը չէր կարողանում դիմադրել թուրք - սելջուկներին։ Հայաստանն ամբողջությամբ ընկավ սելջուկների տիրապետության տակ։

 13-րդ դարում սկսվեցին **մոնղոլ- թաթարների** արշավանքները, որոնք ավելի դաժան էին, քան նախորդները։ **Չինգիզ խանի** հորդաները Մոնղոլիայի տափաստաններից շարժվեցին դեպի արևելք և, չհանդիպելով լուրջ դիմադրության, **1036թ**․ մտան Հայաստան, ահ ու սարսափ տարածելով ամենուրեք։ Սելջուկների պետությունը թուլացել էր և մասնատվել։ Հայաստանում կազմավորվել էին թուրքական ամիրայություններ, որոնք համագործակցում էին մոնղոլների հետ, իսկ հայկական մանր և թույլ իշխանությունները չմիավորվեցին և չկարողացան դիմադրել մոնղոլներին։

**Մոնղոլներին** լուրջ դիմադրություն էին ցույց տալիս քաղաքները՝ **Անին, Կարինը, Դվինը, Կարսը**։ Անին համառ դիմադրում էր։ Մոնղոլների ուղարկած պատվիրակությունը պահանջեց հանձնել Անին, սակայն անեցիները կոտորեցին պատվիրակներին։ Կատաղած մոնղոլները պարսպակործան մեքենաներով քանդեցին Անիի պարիսպները, խուժեցին քաղաք և սրի քաշեցին անեցիներին։ Նույն ճակատագրին արժանացան և մյուս քաղաքները։

14-րդ դարում մոնղոլական պետությունը մասնատվել ու թուլացել էր, ուստի չկարողացավ դիմադրել թուրքմենական ակ-կոյունլու և կարա-կոյունլու ցեղերին, որոնք գրավեցին Անդրկովկասը, և Հայաստանը մոտ 100 տարի գտնվեց նրանց տիրապետության տակ։

Քոչվորների տիրապետության ժամանակ ծայրահեղ ծանր էր հայ ժողովրդի վիճակը, ժողովուրդն ուժասպառ էր եղել բազում ծանր հարկերից, ավերից ու թալանից, քայքայվել էր տնտեսությունը, առանձնապես տուժել էին քաղաքները, մշտական կոտորածների, գերեվարությունների, արտագաղթերի պատճառով Հայաստանի բնակչությունը խիստ նվազել էր։

 **Հարցեր և առաջադրանքներ**

* Ովքե՞ր էին քոչվոր ցեղերը։
* Ինչո՞ւ ենք նրանց քոչվոր կոչում։
* 11-14-րդ դարերում ի՞նչ քոչվոր ցեղեր արշավեցին Հայաստան։
* Ինչպե՞ս են պատմիչները նկարագրում քոչվորներին։
* Ինչո՞ւ Արաբական խալիֆաթը չկարողացավ դիմադրել թուրք-սելջուկներին։
* Ե՞րբ մոնղոլ-թաթարները արշավեցին Հայաստան։
* Ինչո՞ւ Սելջուկյան պետությունը չկարողացավ կանգնեցնել մոնղոլներին։
* Արդյո՞ք մոնղոլները դիմադրության չէին հանդիպում Հայաստանում։
* Ո՞ր քաղաքները ավերեցին մոնղոլները և ինչո՞ւ։
* Ինչպե՞ս վարվեցին մոնղոլները անեցիների հետ և ինչո՞ւ։
* 14-րդ դարում ի՞նչ ցեղեր արշավեցվին Անդրկովկաս։
* Ինչո՞ւ մոնղոլները չկարողացան դիմակայել **ակ-կոյունլու** և **կարա-կոյունլու** ցեղերին։
* Ինչքա՞ն Հայաստանը մնաց թուրքմենական ցեղերի տիրապետության տակ։
* Ինչպիսի՞ն էր հայ ժողովրդի վիճակը քոչվորների տիրապետության ժամանակ։
* Ինչո՞ւ էր ծայրահեղ ծանր հայ ժողովրդի վիճակը։
* Արդյո՞ք բնակչության թիվն աճում էր Հայաստանում քոչվորների տիրապետության շրջանում։
* Քո կարծիքով Հայաստանը կարո՞ղ էր հաղթել քոչվորներին,հիմնավորի՛ր պատասխանդ։